נעמי האריס

נעמי מלאני האריס (באנגלית: Naomie Melanie Harris; נולדה ב-6 בספטמבר 1976) היא שחקנית קולנוע אנגלייה, אשר מוכרת בזכות תפקידה בתור טיה דאלמה בסדרת סרטי "שודדי הקאריביים" ובזכות הופעתה בתור איב מאניפני (אנ') בסרטי ג'יימס בונד "סקייפול" (2012), "ספקטר" (2015) ו"לא זמן למות" (2021). בשנת 2016, שיחקה בסרט "אור ירח" שזכה לשבחים, הופעה שזיכתה אותה במספר שבחים, כולל מועמדויות לפרס גלובוס הזהב, לפרס BAFTA, ולפרס אוסקר לשחקנית המשנה הטובה ביותר. האריס נולדה וגדלה בלונדון לאם חד הורית, כותבת המערכונים ליסל קיילה, שהיגרה לממלכה המאוחדת מג'מייקה. האריס סיימה את לימודיה ב"מכללת פמברוק" עם תואר ראשון במדעי החברה ומדע המדינה. לאחר מכן עברה ללמוד משחק בית בריסטול לתיאטרון. האריס היא בודהיסטית. ב-1987, כשהייתה בת 11 החלה לשחק בסדרת טלוויזיה "סיימון והמכשפה", שנמשכה 25 פרקים ושודרה ברשת BBC. את קריירת המשחק שלה החלה האריס בתחום הטלוויזיה והופיעה במספר בסדרות, בהן "אנשי המחר". את פריצתה הקולנועית עשתה האריס במותחן האימה הבדיוני של דני בויל "28 יום אחרי"; בסרט גילמה את סלינה, צעירה שמשפחתה נרצחה במגפת וירוס קטלני שהפך את מרבית האוכלוסייה האנושית לזומבים, והיא נאבקת בהם עם ניצול נוסף. ב-2004 הופיעה האריס בקומדיית הפשע "רישיון לגנוב"; בסרט גילמה את סופי, שוטרת שרודפת אחר פושע חלקלק בשם מאקס בורדט (פירס ברוסנן). בשנת 2006 נבחרה האריס לשחק בסרט השני בסדרת סרטי "שודדי הקאריביים", "שודדי הקאריביים: תיבה של איש מת". בסרט גילמה האריס את דמותה של טיה דאלמה, מכשפה מסתורית וידידה של גיבור הטרילוגיה קפטן ג'ק ספארו (ג'וני דפ), המעניקה לו מצפן מכושף ושומרת בביתה את קפטן הקטור ברבוסה (ג'פרי ראש) שנחשב למת. במקביל לצילומיה בסרט "שודדי הקריביים" שיחקה האריס גם בסרט הפשע "מיאמי וייס" המבוסס על סדרת פשע; בסרט גילמה את טרודי ג'פלין, בלשית מהכוחות המסווגים שנתפסת בידי כנופיה ניאו נאצית, ומתיידדת עם הבלש ריקארדו טובס (ג'יימי פוקס). ב-2007 שיחקה האריס בחלק השלישי של טרילוגיית סרטי הפיראטים, "שודדי הקאריביים: סוף העולם". בשונה מהסרט הקודם, דמותה של האריס בסרט זה הייתה משמעותית יותר – היא גילמה דמות כפולה של המכשפה טיה דאלמה ושל קליפסו, נימפה אחת מאלי הים ואלת הסערות, לה סיפור אהבה עם קפטן דייווי ג'ונס (ביל ניי), אדם אימתני דמוי תמנון וקפטן ספינת "ההולנדי המעופף". בשנת 2015 חזרה לגלם את גברת מאניפני בסרט "ספקטר", ה-24 בסדרת סרטי ג'יימס בונד. בשנת 2016 השתתפה בסרט "יופי נסתר", לצד ויל סמית', קייט וינסלט והלן מירן. באותה שנה השתתפה לצד יואן מקגרגור בסרט "בוגד משלנו". בהמשך השנה שיחקה בסרט הדרמה עטור השבחים "אור ירח" שנכתב ובוים על ידי בארי ג'נקינס. האריס גילמה בסרט את פולה, אימו האלימה של טיירון הצעיר; על תפקידה בסרט, קצרה האריס את שבחי המבקרים וכן קיבלה מועמדות לפרס אוסקר לשחקנית המשנה הטובה ביותר, מועמדות לפרס גלובוס הזהב, מועמדות לפרס באפט"א ולפרס גילדת שחקני המסך. בשנת 2020 לוהקה לסרט הדרמה של בנג'מין קלירי "שירת הברבור" שעלה לשידור במהלך 2021 בשירות הזרמת המדיה של אפל TV פלוס. באוגוסט 2024, יצא לאור הסרט "The Wasp" בבימויו של גיום מוראלס המתמקד בשתי חברות לשעבר, בגילומן של האריס ונטלי דורמר, שנקלעות למשחק של חתול ועכבר מלא באלימות ואיומים. הדמות של האריס, הת'ר, היא אישה עשירה וחסרת ילדים מלונדון שנמצאת בנישואים מתוחים עם בעלה. מדיה וקבצים בנושא נעמי האריס בוויקישיתוף נעמי האריס, ברשת החברתית פייסבוק נעמי האריס, ברשת החברתית אקס (טוויטר) נעמי האריס, ברשת החברתית אינסטגרם נעמי האריס, במסד הנתונים הקולנועיים IMDb (באנגלית) נעמי האריס, באתר "אידיבי", מאגר הידע העברי לקולנוע ישראלי ועולמי נעמי האריס, באתר AllMovie (באנגלית) נעמי האריס, באתר Rotten Tomatoes (באנגלית) נעמי האריס, באתר Box Office Mojo (באנגלית) נעמי האריס, באתר Metacritic (באנגלית) נעמי האריס, במסד הנתונים הקולנועיים KinoPoisk (ברוסית) Murtada Elfadl, ‘The Wasp’ Review: Naomie Harris and Natalie Dormer Play Old Friends With Fresh Grievances, Variety, ‏2024-08-31